title: Decizia (UE) 2017/1107 a Consiliului din 8 iunie 2017 privind prelungirea perioadei de aplicare a dreptului acordat pentru coproducții audiovizuale prevăzut la articolul 5 din Protocolul privind cooperarea culturală la Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte

text:
               22.6.2017

               RO

               Jurnalul Oficial al Uniunii Europene

               L 160/33

         DECIZIA (UE) 2017/1107 A CONSILIULUI
   din 8 iunie 2017
   privind prelungirea perioadei de aplicare a dreptului acordat pentru coproducții audiovizuale prevăzut la articolul 5 din Protocolul privind cooperarea culturală la Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere articolul 3 alineatul (1) din Decizia (UE) 2015/2169 a Consiliului din 1 octombrie 2015 privind încheierea Acordului de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (1),
   având în vedere propunerea Comisiei Europene,
   întrucât:

               (1)

               La 1 octombrie 2015, Consiliul a adoptat Decizia (UE) 2015/2169 privind încheierea Acordului de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte (denumită în continuare „decizia”).

               (2)

               Protocolul privind cooperarea culturală (denumit în continuare „protocolul”), anexat la Acordul de liber schimb între Uniunea Europeană și statele membre ale acesteia, pe de o parte, și Republica Coreea, pe de altă parte, stabilește în cuprinsul articolului 1 cadrul în care părțile cooperează în vederea facilitării schimburilor referitoare la activități, produse și servicii culturale, inclusiv, în sectorul audiovizual. În temeiul articolului 5 alineatul (3) din protocol, părțile ar trebui să faciliteze coproducțiile dintre producători din UE și Coreea, inclusiv prin dreptul coproducțiilor de a beneficia de sistemele lor respective de promovare a conținutului cultural local și regional.

               (3)

               În temeiul articolului 5 alineatul (8) litera (b) din protocol, după perioada inițială de trei ani, dreptul va fi reînnoit pentru încă trei ani și, ulterior, ar trebui reînnoit în mod automat pentru perioade suplimentare succesive de aceeași durată, cu excepția cazului în care o parte anulează dreptul prin notificare transmisă în scris cu cel puțin trei luni înainte de expirarea perioadei inițiale sau a oricărei perioade ulterioare.

               (4)

               În conformitate cu articolul 3 alineatul (1) din Decizia (UE) 2015/2169, Comisia avizează Coreea cu privire la intenția Uniunii de a nu prelungi perioada de aplicare a dreptului acordat coproducțiilor în temeiul articolului 5 din Protocolul privind cooperarea culturală, conform procedurii prevăzute la articolul 5 alineatul (8) din protocolul respectiv, cu excepția cazului în care, la propunerea Comisiei și cu patru luni înaintea expirării perioadei menționate anterior, Consiliul este de acord să se prelungească aplicarea dreptului în cauză. În cazul în care Consiliul este de acord cu prelungirea aplicării dreptului în cauză, prezenta dispoziție devine din nou aplicabilă la sfârșitul perioadei reînnoite a aplicării dreptului. În scopurile specifice deciziei referitoare la prelungirea perioadei de aplicare a dreptului, Consiliul decide în unanimitate.

               (5)

               La 5 septembrie 2016, Grupul consultativ intern instituit în conformitate cu articolul 3 alineatul (5) din protocol a emis un aviz favorabil privind prelungirea perioadei de aplicare a dreptului, astfel cum se prevede la articolul 5 alineatul (8) litera (a) din protocol.

               (6)

               Consiliul este de acord cu prelungirea perioadei de aplicare a dreptului acordat coproducțiilor audiovizuale de a beneficia de sistemele lor respective de promovare a conținutului cultural local și regional, astfel cum se prevede la articolul 5 alineatele (4), (5), (6) și (7) din protocol.

               (7)

               Prezenta decizie ar trebui să nu aducă atingere competențelor Uniunii, respectiv ale statelor membre,

         ADOPTĂ PREZENTA DECIZIE:
   Articolul 1
   Perioada de aplicare a dreptului acordat coproducțiilor audiovizuale de a beneficia de sistemele respective ale părților pentru promovarea conținutului cultural local și regional, astfel cum se prevede la articolul 5 alineatele (4), (5), (6) și (7) din protocol, se prelungește pentru o perioadă de trei ani, de la 1 iulie 2017 până la 30 iunie 2020.
   Articolul 2
   Prezenta decizie intră în vigoare la data adoptării.

      Adoptată la Luxemburg, 8 iunie 2017.

            Pentru Consiliu

            Președintele

         K. SIMSON

      (1)  JO L 307, 25.11.2015, p. 2.


title: Decizia (UE) 2015/2300 a Comisiei din 8 decembrie 2015 privind plata în euro de către Regatul Unit a anumitor cheltuieli care decurg din legislația agricolă sectorială [notificată cu numărul C(2015) 8576]

text:
               10.12.2015

               RO

               Jurnalul Oficial al Uniunii Europene

               L 324/35

         DECIZIA (UE) 2015/2300 A COMISIEI
   din 8 decembrie 2015
   privind plata în euro de către Regatul Unit a anumitor cheltuieli care decurg din legislația agricolă sectorială

         [notificată cu numărul C(2015) 8576]

   (Numai textul în limba engleză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 108,
   întrucât:

               (1)

               Articolul 108 din Regulamentul (UE) nr. 1306/2013 prevede că statele membre care nu au adoptat moneda euro și care iau decizia de a plăti în euro, nu în moneda națională, cheltuielile care decurg din legislația agricolă sectorială, trebuie să ia măsuri pentru a se asigura că folosirea monedei euro nu oferă un avantaj sistematic față de utilizarea monedei naționale.

               (2)

               Decizia (UE) 2015/1352/a Comisiei (2) a aprobat anterior astfel de măsuri comunicate de Regatul Unit.

               (3)

               La 30 octombrie 2015, Regatul Unit a notificat Comisiei intenția sa de a crește numărul măsurilor în cadrul cărora va plăti cheltuielile în euro, nu în lire sterline, și a prezentat măsurile care urmează să fie aplicate în conformitate cu articolul 108 din Regulamentul (UE) nr. 1306/2013, pentru a se asigura că folosirea monedei euro nu oferă un avantaj sistematic față de utilizarea lirei sterline.

               (4)

               Măsurile planificate de Regatul Unit pot fi rezumate după cum urmează:

                           —

                           operatorii pot fi plătiți în euro cu sumele prevăzute în legislația Uniunii sau care rezultă din aceasta;

                           —

                           operatorii suportă integral riscul aferent cursului de schimb care rezultă din conversia ulterioară în lire sterline;

                           —

                           operatorii trebuie să își asume un angajament permanent pentru o perioadă de cel puțin un an;

                           —

                           referitor la plata de bază și la alte plăți directe, astfel cum sunt menționate în Regulamentul (UE) nr. 1307/2013 al Parlamentului European și al Consiliului (3), operatorii trebuie să opteze pentru plata în euro în momentul în care prezintă cererea menționată la articolul 13 alineatul (1) din Regulamentul de punere în aplicare (UE) nr. 809/2014 al Comisiei (4);

                           —

                           în ceea ce privește măsurile de piață adoptate în temeiul Regulamentului (UE) nr. 1308/2013 al Parlamentului European și al Consiliului (5), al Regulamentului (UE) nr. 1370/2013 al Consiliului (6) (altele decât ajutoarele excepționale cu caracter temporar acordate fermierilor din sectorul creșterii animalelor) și al Regulamentului (UE) nr. 510/2014 al Parlamentului European și al Consiliului (7), precum și acțiunile de informare și promovare referitoare la produsele agricole în temeiul Regulamentului (UE) nr. 1144/2014 al Parlamentului European și al Consiliului (8), operatorii trebuie să fie aprobați cu cel puțin trei luni înainte, pentru a primi plăți în euro; de asemenea, pentru a se retrage din acord, trebuie transmis un preaviz cu trei luni înainte; noi plăți în euro sunt apoi posibile numai după o perioadă de așteptare de un an;

                           —

                           în ceea ce privește ajutoarele excepționale cu caracter temporar acordate fermierilor din sectorul creșterii animalelor în conformitate cu Regulamentul delegat (UE) 2015/1853 al Comisiei (9), operatorii au ales să primească plățile efectuate în cadrul PAC în euro înainte de 17 octombrie 2015.

               (5)

               Respectivele măsuri sunt în conformitate cu obiectivul stabilit prin Regulamentul (UE) nr. 1306/2013, mai precis acela de a împiedica apariția unui avantaj sistematic rezultat din folosirea monedei euro în locul monedei naționale. Prin urmare, ele ar trebui aprobate.

               (6)

               Din acest motiv, Decizia (UE) 2015/1352 ar trebui să fie abrogată și înlocuită cu prezenta decizie,

         ADOPTĂ PREZENTA DECIZIE:
   Articolul 1
   Se aprobă măsurile comunicate de Regatul Unit la 30 octombrie 2015 privind plata în euro a cheltuielilor care decurg din legislația agricolă sectorială enumerate în anexă și, după caz, din orice acte delegate sau de punere în aplicare adoptate în temeiul instrumentelor respective.
   Articolul 2
   Decizia (UE) 2015/1352 se abrogă.
   Articolul 3
   Prezenta decizie se adresează Regatului Unit al Marii Britanii și Irlandei de Nord.

      Adoptată la Bruxelles, 8 decembrie 2015.

            Pentru Comisie

         Phil HOGAN

            Membru al Comisiei

      (1)  JO L 347, 20.12.2013, p. 549.

      (2)  Decizia (UE) 2015/1352 a Comisiei din 30 iulie 2015 privind plata în euro de către Regatul Unit a anumitor cheltuieli care decurg din legislația agricolă sectorială (JO L 208, 5.8.2015, p. 33).

      (3)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).

      (4)  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).

      (5)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

      (6)  Regulamentul (UE) nr. 1370/2013 al Consiliului din 16 decembrie 2013 privind măsuri pentru stabilirea anumitor ajutoare și restituții în legătură cu organizarea comună a piețelor produselor agricole (JO L 346, 20.12.2013, p. 12).

      (7)  Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (JO L 150, 20.5.2014, p. 1).

      (8)  Regulamentul (UE) nr. 1144/2014 al Parlamentului European și al Consiliului din 22 octombrie 2014 privind acțiunile de informare și promovare referitoare la produsele agricole puse în aplicare pe piața internă și în țările terțe și de abrogare a Regulamentului (CE) nr. 3/2008 al Consiliului (JO L 317, 4.11.2014, p. 56).

      (9)  Regulamentul delegat (UE) 2015/1853 al Comisiei din 15 octombrie 2015 de acordare a unor ajutoare excepționale cu caracter temporar fermierilor din sectorul creșterii animalelor (JO L 271, 16.10.2015, p. 25).

      ANEXĂ

         Medidas expressas em euros e que podem ser pagas em euros

                  Schemă

                  Regulament

                  Schemele de plăți directe

                  Regulamentul (UE) nr. 1307/2013

                  Acțiunile de informare și promovare referitoare la produsele agricole

                  Regulamentul (UE) nr. 1144/2014

                  Achiziționare carne de vită

                  Regulamentul (UE) nr. 1308/2013
                  Regulamentul (UE) nr. 1370/2013

                  Achiziționare cereale

                  Achiziționare unt

                  Achiziționare lapte praf degresat

                  Ajutor pentru depozitarea privată a cărnii de vită

                  Ajutor pentru depozitarea privată a untului

                  Ajutor pentru depozitarea privată a brânzeturilor

                  Ajutor pentru depozitarea privată a fibrelor de in

                  Ajutor pentru depozitarea privată a uleiului de măsline

                  Ajutor pentru depozitarea privată a cărnii de porc

                  Ajutor pentru depozitarea privată a cărnii de oaie și de capră

                  Ajutor pentru depozitarea privată a laptelui praf degresat

                  Ajutor pentru depozitarea privată a zahărului alb

                  Ajutor pentru distribuirea de lapte și produse lactate către copii

                  Restituiri la export

                  Restituiri la export pentru produsele agricole prelucrate și mărfurile care nu sunt menționate în anexa I la TFUE

                  Regulamentul (UE) nr. 510/2014
                  Regulamentul (UE) nr. 1370/2013

                  Ajutoare excepționale cu caracter temporar acordate fermierilor din sectorul creșterii animalelor

                  Regulamentul delegat (UE) 2015/1853


title: 2009/634/CE,Euratom: Decizia Parlamentului European din 23 aprilie 2009 privind închiderea conturilor referitoare la execuția bugetului general al Uniunii Europene aferent exercițiului financiar 2007, Secțiunea III – Comisia

text:
               26.9.2009

               RO

               Jurnalul Oficial al Uniunii Europene

               L 255/71

      DECIZIA PARLAMENTULUI EUROPEAN

   din 23 aprilie 2009
   privind închiderea conturilor referitoare la execuția bugetului general al Uniunii Europene aferent exercițiului financiar 2007, Secțiunea III – Comisia
   (2009/634/CE, Euratom)
   PARLAMENTUL EUROPEAN,

               —

               având în vedere bugetul general al Uniunii Europene pentru exercițiul financiar 2007 (1),

               —

               având în vedere conturile anuale finale ale Comunităților Europene pentru exercițiul financiar 2007 – Volumul I [SEC(2008) 2359 – C6-0415/2008] (2),

               —

               având în vedere rapoartele anuale ale Comisiei prezentate Parlamentului European și Consiliului privind măsurile luate ca urmare a deciziilor de descărcare de gestiune 2006 [COM(2008) 629, COM(2008) 628] și documentele de lucru ale serviciilor Comisiei care însoțesc rapoartele în cauză [SEC(2008) 2579, SEC(2008) 2580],

               —

               având în vedere Comunicarea Comisiei intitulată „Sinteza realizărilor Comisiei în materie de gestiune în 2007” [COM(2008) 338],

               —

               având în vedere raportul anual al Comisiei, prezentat autorității care acordă descărcarea de gestiune privind auditurile interne efectuate în anul 2007 [COM(2008) 499] și documentul de lucru al serviciilor Comisiei care însoțește raportul în cauză [SEC(2008) 2361],

               —

               având în vedere raportul Comisiei privind răspunsurile statelor membre la Raportul anual pe 2006 al Curţii de Conturi [COM(2008) 112],

               —

               având în vedere Cartea verde privind inițiativa europeană în materie de transparență, adoptată de Comisie la 3 mai 2006 [COM(2006) 194],

               —

               având în vedere Avizul nr. 2/2004 al Curții de Conturi privind modelul de „audit unic” (și propunerea privind un cadru de control intern comunitar) (3),

               —

               având în vedere Comunicarea Comisiei privind o foaie de parcurs spre un cadru integrat de control intern [COM(2005) 252],

               —

               având în vedere planul de acțiune al Comisiei pentru instituirea unui cadru integrat de control intern [COM(2006) 9], raportul Comisiei prezentat Consiliului, Parlamentului European și Curții de Conturi Europene privind evoluția planului de acțiune al Comisiei pentru un cadru integrat de control intern [COM(2007) 86] și documentul de lucru al serviciilor Comisiei care însoțește raportul în cauză [SEC(2007) 311],

               —

               având în vedere primul raport semestrial privind graficul de realizări în aplicarea planului de acțiune al Comisiei pentru un cadru integrat de control intern, publicat la 19 iulie 2006 [SEC(2006) 1009], conform solicitării formulate de Parlament în rezoluția sa care însoțește decizia privind descărcarea de gestiune pentru exercițiul financiar 2004,

               —

               având în vedere Avizul nr. 6/2007 al Curții de Conturi referitor la situațiile rezumative anuale ale statelor membre, la „declarațiile naționale” ale statelor membre și la lucrările de audit ale instituțiilor naționale de control financiar cu privire la fondurile comunitare (4),

               —

               având în vedere planul de acțiune al Comisiei privind întărirea rolului de supraveghere al Comisiei din cadrul gestionării repartizate a acțiunilor structurale [COM(2008) 97],

               —

               având în vedere comunicarea membrilor Comisiei Danuta Hübner și Vladimír Špidla adresată Comisiei care conține un raport intermediar privind executarea planului de acțiune pentru întărirea rolului de supraveghere al Comisiei din cadrul gestionării repartizate a acțiunilor structurale [SEC(2008) 2756] și documentul de lucru al serviciilor Comisiei care însoțește comunicarea în cauză [SEC(2008) 2755],

               —

               având în vedere Raportul Comisiei către Consiliu, Parlamentul European și Curtea de Conturi privind planul de acțiune al Comisiei pentru un cadru de control intern integrat [COM(2008) 110] și documentul de lucru al serviciilor Comisiei care însoțește raportul în cauză [SEC(2008) 259],

               —

               având în vedere Raportul anual al Curții de Conturi referitor la execuția bugetului privind exercițiul financiar 2007, însoțit de răspunsurile instituțiilor (5) și rapoartele speciale ale Curții de Conturi,

               —

               având în vedere declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în conformitate cu articolul 248 din Tratatul CE (6),

               —

               având în vedere Comunicarea din 16 decembrie 2008 pentru o interpretare uniformă a conceptului de risc admisibil de eroare [COM(2008) 866] și documentul de lucru al serviciilor Comisiei care însoțește comunicarea în cauză [SEC(2008) 3054],

               —

               având în vedere recomandarea Consiliului din 10 februarie 2009 privind descărcarea de gestiune ce urmează să fie acordată Comisiei pentru execuția bugetului aferent exercițiului 2007 (5587/2009 – C6-0055/2009),

               —

               având în vedere articolele 274, 275 și 276 din Tratatul CE, precum și articolele 179a și 180b din Tratatul Euratom,

               —

               având în vedere articolul 246 și următoarele din Tratatul CE referitoare la Curtea de Conturi,

               —

               având în vedere standardele internaționale de audit și standardele internaționale de contabilitate, în special cele aplicabile sectorului public,

               —

               având în vedere evaluarea internațională la nivel de omologi privind Curtea de Conturi,

               —

               având în vedere Regulamentul (CEE, Euratom, CECO) nr. 259/68 al Consiliului din 29 februarie 1968 privind Statutul funcționarilor Comunităților Europene și Regimul aplicabil celorlalți agenți ai Comunităților (7), în special titlul V capitolul 3 privind pensiile și prestațiile de invaliditate, precum și anexa XII privind dispozițiile de aplicare a articolului 83a din statut,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (8), în special articolele 145, 146 și 147,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (9), în special articolul 14 alineatele (2) și (3),

               —

               având în vedere articolul 70 și anexa V la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A6-0168/2009),

               A.

               întrucât, în temeiul articolului 275 din Tratatul CE, Comisia este responsabilă pentru întocmirea conturilor,

               1.

               aprobă închiderea conturilor referitoare la execuția bugetului general al Uniunii Europene aferent exercițiului financiar 2007;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea III – Comisia și agențiile executive;

               3.

               încredințează Președintelui sarcina de a transmite prezenta decizie Consiliului, Comisiei, Curții de Justiție, Curții de Conturi și Băncii Europene de Investiții, precum și parlamentelor naționale și instituțiilor de control naționale și regionale din statele membre și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO L 77, 16.3.2007.

      (2)  JO C 287, 10.11.2008, p. 1.

      (3)  JO C 107, 30.4.2004, p. 1.

      (4)  JO C 216, 14.9.2007, p. 3.

      (5)  JO C 286, 10.11.2008, p. 1.

      (6)  JO C 287, 10.11.2008, p. 111.

      (7)  JO L 56, 4.3.1968, p. 1.

      (8)  JO L 248, 16.9.2002, p. 1.

      (9)  JO L 11, 16.1.2003, p. 1.


title: Decizia (UE) 2017/1790 a Consiliului din 25 septembrie 2017 privind poziția care urmează să fie adoptată, în numele Uniunii Europene, în cadrul Consiliului de cooperare instituit prin Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Armenia, pe de altă parte, cu privire la adoptarea priorităților parteneriatului UE-Armenia

text:
               4.10.2017

               RO

               Jurnalul Oficial al Uniunii Europene

               L 256/9

         DECIZIA (UE) 2017/1790 A CONSILIULUI
   din 25 septembrie 2017
   privind poziția care urmează să fie adoptată, în numele Uniunii Europene, în cadrul Consiliului de cooperare instituit prin Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Armenia, pe de altă parte, cu privire la adoptarea priorităților parteneriatului UE-Armenia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37,
   având în vedere Tratatul privind funcționarea Uniunii Europene, în special articolele 207 și 209, coroborate cu articolul 218 alineatul (9),
   având în vedere propunerea Comisiei Europene și a Înaltului Reprezentant al Uniunii pentru afaceri externe și politica de securitate,
   întrucât:

               (1)

               Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Armenia, pe de altă parte (1) (denumit în continuare „acordul”) a fost semnat la 22 aprilie 1996 și a intrat în vigoare la 1 iulie 1999.

               (2)

               În conformitate cu articolul 78 din acord, Consiliul de cooperare instituit prin acord poate formula recomandări adecvate în vederea atingerii obiectivelor acordului.

               (3)

               Părțile au convenit să stabilească prioritățile parteneriatului, pentru a oferi orientări și a indica aspectele asupra cărora va trebui să se pună accentul în cadrul lucrărilor comune, pentru fiecare sector în parte.

               (4)

               Prioritățile parteneriatului vor fi adoptate de Consiliul de cooperare.

               (5)

               Poziția Uniunii în cadrul Consiliului de cooperare cu privire la adoptarea priorităților parteneriatului UE-Armenia urmează să fie adoptată de Consiliu,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii, în cadrul Consiliului de cooperare instituit prin Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Armenia, pe de altă parte, cu privire la adoptarea priorităților parteneriatului UE-Armenia se bazează pe proiectul de recomandare a Consiliului de cooperare, astfel cum este atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 25 septembrie 2017.

            Pentru Consiliu

            Președintele

         M. MAASIKAS

      (1)  JO L 239, 9.9.1999, p. 3.

      PROIECT
      RECOMANDAREA NR. …/2017 A CONSILIULUI DE COOPERARE UE-ARMENIA
      din …
      privind prioritățile parteneriatului UE-Armenia
      CONSILIUL DE COOPERARE UE-ARMENIA,
      având în vedere Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Armenia, pe de altă parte, în special articolul 78,
      întrucât:

                  (1)

                  Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Armenia, pe de altă parte (1) (denumit în continuare „acordul”) a fost semnat la 22 aprilie 1996 și a intrat în vigoare la 1 iulie 1999.

                  (2)

                  În conformitate cu articolul 78 din acord, Consiliul de cooperare poate formula recomandări adecvate în vederea atingerii obiectivelor acordului.

                  (3)

                  În temeiul articolului 95 alineatul (1) din acord, părțile adoptă toate măsurile cu caracter general sau special necesare pentru a-și îndeplini obligațiile care le revin în temeiul acordului și se asigură de îndeplinirea obiectivelor prevăzute de acord.

                  (4)

                  Revizuirea politicii europene de vecinătate a propus o nouă etapă de cooperare cu partenerii, care să permită o mai mare asumare a responsabilității de către ambele părți.

                  (5)

                  Uniunea și Armenia au convenit să își consolideze parteneriatul prin stabilirea unui set de priorități pentru perioada 2017-2020, cu scopul de a susține și de a consolida reziliența și stabilitatea Armeniei.

                  (6)

                  Prin urmare, părțile la acord au convenit asupra textului priorităților parteneriatului UE-Armenia, care vor sprijini punerea în aplicare a acordului, cu axarea cooperării pe interesele comune identificate împreună,

            ADOPTĂ PREZENTA RECOMANDARE:
      Articolul 1
      Consiliul de cooperare recomandă ca părțile să pună în aplicare prioritățile parteneriatului UE-Armenia, astfel cum figurează în anexă.
      Articolul 2
      Prezenta recomandare produce efecte la data adoptării.

         Adoptată la Bruxelles, …

               Pentru Consiliul de cooperare

               Președintele

         (1)  JO UE L 239, 9.9.1999, p. 3.


title: Decizia Parlamentului European din 5 mai 2010 referitoare la descărcarea de gestiune pentru execuția bugetului Agenției Europene pentru Siguranța Maritimă aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/169

         DECIZIA PARLAMENTULUI EUROPEAN
   din 5 mai 2010
   referitoare la descărcarea de gestiune pentru execuția bugetului Agenției Europene pentru Siguranța Maritimă aferent exercițiului financiar 2008
   (2010/530/UE)
   PARLAMENTUL EUROPEAN,
   având în vedere conturile anuale finale ale Agenției Europene pentru Siguranța Maritimă pentru exercițiul financiar 2008,
   având în vedere Raportul Curții de Conturi privind conturile anuale ale Agenției Europene pentru Siguranța Maritimă pentru exercițiul financiar 2008, însoțit de răspunsurile Agenției (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1406/2002 al Parlamentului European și al Consiliului din 27 iunie 2002 de instituire a unei Agenții Europene pentru Siguranța Maritimă (3), în special articolul 19,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru transport și turism (A7-0081/2010),

               1.

               acordă directorului executiv al Agenției Europene pentru Siguranța Maritimă descărcarea de gestiune pentru execuția bugetului Agenției aferent exercițiului financiar 2008;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Siguranța Maritimă, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 55.

      (2)  JO L 248, 16.9.2002, p. 1.

      (3)  JO L 208, 5.8.2002, p. 1.

      (4)  JO L 357, 31.12.2002, p. 72.
    ---documentbreak---

               25.9.2010

               RO

               Jurnalul Oficial al Uniunii Europene

               L 252/170

         REZOLUȚIA PARLAMENTULUI EUROPEAN
   din 5 mai 2010
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Siguranța Maritimă aferent exercițiului financiar 2008
   PARLAMENTUL EUROPEAN,
   având în vedere conturile anuale finale ale Agenției Europene pentru Siguranța Maritimă pentru exercițiul financiar 2008,
   având în vedere Raportul Curții de Conturi privind conturile anuale ale Agenției Europene pentru Siguranța Maritimă pentru exercițiul financiar 2008, însoțit de răspunsurile Agenției (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 1406/2002 al Parlamentului European și al Consiliului din 27 iunie 2002 de instituire a unei Agenții Europene pentru Siguranța Maritimă (3), în special articolul 19,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru transport și turism (A7-0081/2010),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2008 și cu privire la legalitatea și regularitatea operațiunilor subiacente;

               B.

               întrucât, la 23 aprilie 2009, Parlamentul a acordat directorului executiv al Agenției Europene pentru Siguranță Maritimă descărcarea de gestiune pentru execuția bugetului Agenției aferent exercițiului financiar 2007 (5), iar în rezoluția sa care însoțea decizia de descărcare de gestiune, Parlamentul:

                           —

                           a remarcat că Curtea de Conturi a identificat 32 de transferuri bugetare în 2007 și a luat act de critica adusă de Curtea de Conturi numărului ridicat de transferuri;

                           —

                           a remarcat că, la fel ca în 2006, Curtea de Conturi a constatat din nou că fuseseră asumate angajamente juridice înaintea angajamentelor bugetare corespondente;

                           —

                           a invitat Agenția să se asigure că procedurile sale de recrutare sunt transparente și nediscriminatorii, în special prin garantarea participării Comitetului personalului,

      Performanțe

               1.

               își exprimă dezamăgirea cu privire la faptul că Agenția nu a reușit să elaboreze un program multianual de lucru și că programul său anual de lucru nu era corelat cu bugetul de angajamente; insistă asupra faptului că este important ca Agenția să stabilească în programarea sa obiective SMART și indicatori RACER în vederea evaluării realizărilor sale; ia act, cu toate acestea, de răspunsul Agenției care dă asigurări că și-a îmbunătățit programul de lucru pentru 2009, incluzând obiective și indicatori de performanță cheie și un sistem mai bun de planificare a resurselor; solicită, prin urmare, ca această strategie să fie prezentată Parlamentului cât mai curând cu putință; invită, de asemenea, Agenția să ia în considerare introducerea unei diagrame Gantt în programarea tuturor activităților sale operaționale, astfel încât să indice în mod concis timpul dedicat de fiecare membru al personalului unui proiect și să favorizeze o abordare orientată spre obținerea de rezultate;

               2.

               solicită Agenției să prezinte, în tabelul care trebuie anexat la viitorul raport al Curții de Conturi, o comparație între operațiunile realizate în exercițiul care face obiectul descărcării de gestiune și cele realizate în exercițiul precedent pentru a permite autorității care acordă descărcarea de gestiune să evalueze mai bine performanțele Agenției de la un exercițiu la altul;

      Gestiunea bugetară și financiară

               3.

               salută faptul că Curtea de Conturi a constatat fiabilitatea conturilor Agenției aferente exercițiului bugetar 2008 și legalitatea și regularitatea operațiunilor subiacente, în ansamblul lor;

               4.

               constată că Agenția a primit 44 300 000 EUR în credite de angajament și 46 890 000 EUR în credite de plată din bugetul Uniunii pentru 2008;

               5.

               consideră preocupant faptul că, în 2008, Curtea de Conturi a revelat din nou un număr ridicat de transferuri bugetare (52 în 2008 și 32 în 2007); ia act de răspunsul Agenției care menționează că s-au efectuat transferuri în vederea unor cheltuieli administrative doar în perioada 2008-2009 din cauza mutării Agenției în sediul său definitiv; se arată îngrijorat în special de faptul că în perioada iunie-noiembrie 2008, credite în valoare de peste 2 000 000 EUR aferente cheltuielilor de personal au fost transferate la linii bugetare corespunzând cheltuielilor administrative, ceea ce a permis creșterea creditelor reportate în 2009 și reducerea sumei de rambursat Comisiei; ia act, cu toate acestea, de răspunsul Agenției care se angajează să își continue eforturile pentru îmbunătățirea planificării și monitorizării și, prin urmare, pentru reducerea numărului de rectificări bugetare;

               6.

               constată că, la fel ca în 2006 și 2007, Curtea de Conturi a constatat din nou că fuseseră asumate angajamente juridice înaintea angajamentelor bugetare corespondente; invită, prin urmare, Agenția să își intensifice eforturile de formare și de comunicare pentru a evita astfel de situații în viitor; solicită, în plus, ca măsurile luate în acest sens să fie menționate în raportul anual de activitate al Agenției pentru 2009;

               7.

               ia act de faptul că conturile Agenției înregistrează venituri din dobânzi în valoare de 519 598,10 EUR pentru exercițiul financiar 2008, din care 472 251,18 EUR au fost deja returnați Direcției Generale Energie și Transporturi, iar restul de 47 346,92 EUR a fost înscris ca datorie constatată; conchide din conturile anuale ale exercițiului și din valoarea veniturilor din dobânzi că Agenția dispune în mod durabil de lichidități considerabile; salută faptul că, potrivit situației de la 31 decembrie 2008, valoarea acestor lichidități fusese redusă la 3 610 677,41 EUR; invită Comisia să examineze posibilități de a pune pe deplin în aplicare o gestiune a numerarului axată pe necesități, în conformitate cu articolul 15 alineatul (5) din Regulamentul (CE, Euratom) nr. 2343/2002, precum și modificările conceptuale necesare pentru menținerea durabilă a lichidităților Agenției la un nivel cât mai redus posibil;

      Audit intern și resurse umane

               8.

               ia act de faptul că, la sfârșitul lui 2008, Agenția dăduse curs la 25 dintre cele 32 de recomandări emise de Serviciul de Audit Intern (SAI) din 2006 încoace; observă că recomandările considerate a fi „foarte importante” vizează: adoptarea normelor de aplicare a Statutului funcționarilor în ceea ce privește recrutarea personalului temporar în conformitate cu Statutul funcționarilor; controlul asupra procedurilor de selecție pentru a asigura mai multă transparență și un tratament egal al candidaților; elaborarea unei strategii de planificare a carierei (inclusiv activități de formare, însoțire și îndrumare) și o mai bună planificare a resurselor umane;

               9.

               face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 5 mai 2010 (6) referitoare la performanțele, gestiunea financiară și controlul agențiilor.

      (1)  JO C 304, 15.12.2009, p. 55.

      (2)  JO L 248, 16.9.2002, p. 1.

      (3)  JO L 208, 5.8.2002, p. 1.

      (4)  JO L 357, 31.12.2002, p. 72.

      (5)  JO L 255, 26.9.2009, p. 172.

      (6)  Texte adoptate, P7_TA(2010)0139 (a se vedea pagina 241 din prezentul Jurnal Oficial).


title: Decizia (PESC) 2017/1012 a Comitetului politic și de securitate din 13 iunie 2017 privind prelungirea mandatului șefului misiunii Uniunii Europene de sprijinire a supremației legii în Kosovo (Această denumire nu aduce atingere pozițiilor privind statutul și este conformă cu RCSONU 1244 (1999), precum și cu Avizul CIJ privind Declarația de independență a Kosovo. ) (EULEX KOSOVO) (EULEX KOSOVO/1/2017)

text:
                  16.6.2017

                  RO

                  Jurnalul Oficial al Uniunii Europene

                  L 153/27

            DECIZIA (PESC) 2017/1012 A COMITETULUI POLITIC ȘI DE SECURITATE
      din 13 iunie 2017
      privind prelungirea mandatului șefului misiunii Uniunii Europene de sprijinire a supremației legii în Kosovo (*1) (EULEX KOSOVO) (EULEX KOSOVO/1/2017)
      COMITETUL POLITIC ȘI DE SECURITATE,
      având în vedere Tratatul privind Uniunea Europeană, în special articolul 38 al treilea paragraf,
      având în vedere Acțiunea comună 2008/124/PESC a Consiliului din 4 februarie 2008 privind misiunea Uniunii Europene de sprijinire a supremației legii în Kosovo, EULEX KOSOVO (1), în special articolul 12 alineatul (2),
      întrucât:

                  (1)

                  În temeiul articolului 12 alineatul (2) din Acțiunea comună 2008/124/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile relevante în scopul exercitării controlului politic și a conducerii strategice ale misiunii Uniunii Europene de sprijinire a supremației legii în Kosovo (EULEX KOSOVO), inclusiv decizia de numire a șefului misiunii.

                  (2)

                  La 14 iunie 2016, Consiliul a adoptat Decizia (PESC) 2016/947 (2) de modificare a Acțiunii comune 2008/124/PESC și de prelungire a duratei EULEX KOSOVO până la 14 iunie 2018.

                  (3)

                  La 20 iulie 2016, COPS a adoptat Decizia (PESC) 2016/1207 (3) de numire a doamnei Alexandra PAPADOPOULOU în calitate de șef al misiunii EULEX KOSOVO de la 1 septembrie 2016 până la 14 iunie 2017.

                  (4)

                  La 30 mai 2017, Înaltul Reprezentant al Uniunii pentru afaceri externe și politica de securitate a propus prelungirea mandatului doamnei Alexandra PAPADOPOULOU în calitatea de șef al misiunii EULEX KOSOVO pentru perioada cuprinsă între 15 iunie 2017 și 14 iunie 2018,

            ADOPTĂ PREZENTA DECIZIE:
      Articolul 1
      Mandatul doamnei Alexandra PAPADOPOULOU în calitate de șef al misiunii Uniunii Europene de sprijinire a supremației legii în Kosovo (EULEX KOSOVO) se prelungește pentru perioada cuprinsă între 15 iunie 2017 și 14 iunie 2018.
      Articolul 2
      Prezenta decizie intră în vigoare la data adoptării.

         Adoptată la Bruxelles, 13 iunie 2017.

               Pentru Comitetul politic și de securitate

               Președintele

            W. STEVENS

         (*1)  Această denumire nu aduce atingere pozițiilor privind statutul și este conformă cu RCSONU 1244 (1999), precum și cu Avizul CIJ privind Declarația de independență a Kosovo.

         (1)  JO L 42, 16.2.2008, p. 92

         (2)  Decizia (PESC) 2016/947 a Consiliului din 14 iunie 2016 de modificare a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo (EULEX Kosovo) (JO L 157, 15.6.2016, p. 26).

         (3)  Decizia (PESC) 2016/1207 a Comitetului politic și de securitate din 20 iulie 2016 privind numirea șefului misiunii Uniunii Europene de sprijinire a supremației legii în Kosovo, EULEX KOSOVO (EULEX KOSOVO/1/2016) (JO L 198, 23.7.2016, p. 49).


title: 2007/47/CE: Decizia Băncii Centrale Europene din 18 decembrie 2006 de stabilire a măsurilor necesare pentru vărsarea capitalului Băncii Centrale Europene de către băncile centrale naționale neparticipante (BCE/2006/26)

text:
               31.1.2007

               RO

               Jurnalul Oficial al Uniunii Europene

               L 24/15

      DECIZIA BĂNCII CENTRALE EUROPENE

   din 18 decembrie 2006
   de stabilire a măsurilor necesare pentru vărsarea capitalului Băncii Centrale Europene de către băncile centrale naţionale neparticipante
   (BCE/2006/26)
   (2007/47/CE)
   CONSILIUL GENERAL AL BĂNCII CENTRALE EUROPENE,
   având în vedere Statutul Sistemului European al Băncilor Centrale şi al Băncii Centrale Europene, în special articolul 48,
   întrucât:

               (1)

               Decizia BCE/2004/10 din 23 aprilie 2004 de stabilire a măsurilor necesare pentru vărsarea capitalului Băncii Centrale Europene de către băncile centrale naţionale neparticipante (1), stabileşte cota procentuală din subscrierile la capitalul Băncii Centrale Europene (BCE) pe care băncile centrale naţionale (BCN) ale statelor membre care nu au adoptat moneda euro la 1 mai 2004 aveau obligaţia să o verse la 1 mai 2004 cu titlu de contribuţie la costurile operaţionale ale BCE.

               (2)

               În vederea aderării Bulgariei şi a României la Uniunea Europeană şi a intrării respectivelor BCN în Sistemul European al Băncilor Centrale (SEBC) la 1 ianuarie 2007, Decizia BCE/2006/21 din 15 decembrie 2006 privind cotele procentuale ale băncilor centrale naţionale în grila de repartiţie pentru subscrierea la capitalul Băncii Centrale Europene (2) stabileşte de la 1 ianuarie 2007 noile ponderi atribuite fiecărei bănci centrale naţionale care va fi membră a SEBC la 1 ianuarie 2007 în grila de repartiţie pentru capitalul majorat al BCE (denumite în continuare „ponderi în grila de repartiţie pentru capital“ şi, respectiv, „grila de repartiţie pentru capital“).

               (3)

               Începând cu 1 ianuarie 2007 capitalul subscris al BCE este de 5 760 652 402,58 EUR.

               (4)

               Grila extinsă de repartiţie pentru capital impune adoptarea unei noi decizii BCE de abrogare, începând cu 1 ianuarie 2007, a Deciziei BCE/2004/10 şi de stabilire a cotei procentuale din capitalul subscris al BCE pe care BCN ale statelor membre care nu adoptă moneda euro la 1 ianuarie 2007 (denumite în continuare „BCN neparticipante“) au obligaţia să o verse de la 1 ianuarie 2007.

               (5)

               Având în vedere articolul 3.5 şi articolul 6.6 din Regulamentul intern al Consiliului general al Băncii Centrale Europene, guvernatorii Bulgarian National Bank şi Băncii Naţionale a României au avut ocazia să formuleze observaţii cu privire la prezenta decizie înaintea adoptării acesteia,

         DECIDE:
   Articolul 1
   Valoarea şi forma capitalului vărsat
   Fiecare BCN neparticipantă varsă 7 % din cota sa din capitalul subscris al BCE de la 1 ianuarie 2007. Ţinând cont de ponderile în grila de repartiţie pentru capital descrise la articolul 2 din Decizia BCE/2006/21, fiecare BCN neparticipantă varsă la 1 ianuarie 2007 suma indicată în dreptul numelui său în următorul tabel:

               BCN neparticipante

               (EUR)

               Bulgarian National Bank

               3 561 868,99

               Česká národní banka

               5 597 049,87

               Danmarks Nationalbank

               6 104 332,92

               Eesti Pank

               686 727,37

               Central Bank of Cyprus

               503 653,84

               Latvijas Banka

               1 134 330,06

               Lietuvos bankas

               1 684 760,40

               Magyar Nemzeti Bank

               5 299 051,33

               Bank Ċentrali ta' Malta/Central Bank of Malta

               250 818,81

               Narodowy Bank Polski

               19 657 419,83

               Banca Naţională a României

               10 156 951,89

               Národná banka Slovenska

               2 727 956,95

               Sveriges riksbank

               9 400 866,26

               Bank of England

               56 187 041,67

         Articolul 2
   Ajustarea capitalului vărsat
   (1)   Având în vedere că fiecare BCN neparticipantă, cu excepţia Bulgarian National Bank şi a Băncii Naţionale a României, a vărsat deja 7 % din cota sa din capitalul subscris al BCE la 31 decembrie 2006 în temeiul Deciziei BCE/2004/10, fiecare dintre ele, cu excepţia Bulgarian National Bank şi a Băncii Naţionale a României, trebuie fie să transfere o sumă suplimentară către BCE, fie să primească înapoi o anumită sumă din partea BCE, după caz, astfel încât să se ajungă la sumele indicate în tabelul din articolul 1.
   (2)   Bulgarian National Bank şi Banca Naţională a României transferă către BCE suma indicată în dreptul numelor lor în tabelul din articolul 1.
   (3)   Toate transferurile în temeiul prezentului articol se efectuează în conformitate cu Decizia BCE/2006/23 din 15 decembrie 2006 de stabilire a termenilor şi condiţiilor privind transferurile cotelor din capitalul Băncii Centrale Europene între băncile centrale naţionale şi ajustarea capitalului vărsat (3).
   Articolul 3
   Dispoziţii finale
   (1)   Prezenta decizie intră în vigoare la 1 ianuarie 2007.
   (2)   Decizia BCE/2004/10 se abrogă de la 1 ianuarie 2007.
   (3)   Trimiterile la Decizia BCE/2004/10 se interpretează ca fiind la prezenta decizie.

      Adoptată la Frankfurt pe Main, 18 decembrie 2006.

            Preşedintele BCE

         Jean-Claude TRICHET

      (1)  JO L 205, 9.6.2004, p. 19.

      (2)  A se vedea pagina 1 din prezentul Jurnal Oficial.

      (3)  A se vedea pagina 5 din prezentul Jurnal Oficial.


title: Decizia Consiliului din 9 octombrie 2009 de numire a unor membri și a unor supleanți sloveni în cadrul Comitetului consultativ pentru securitatea socială a lucrătorilor migranți

text:
               13.10.2009

               RO

               Jurnalul Oficial al Uniunii Europene

               C 245/17

      DECIZIA CONSILIULUI

   din 9 octombrie 2009
   de numire a unor membri și a unor supleanți sloveni în cadrul Comitetului consultativ pentru securitatea socială a lucrătorilor migranți
   2009/C 245/06
   CONSILIUL UNIUNII EUROPENE,
   având în vedere Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială în raport cu lucrătorii salariați, persoanele care desfășoară activități independente și membrii familiilor acestora care se deplasează în interiorul Comunității (1), în special articolul 82,
   având în vedere listele candidaților prezentate Consiliului de către guvernele statelor membre,
   întrucât:

               (1)

               Prin decizia sa din 30 martie 2009 (2), Consiliul a numit membrii și supleanții Comitetului consultativ pentru securitatea socială a lucrătorilor migranți pentru perioada 30 martie 2009-29 martie 2011, cu excepția anumitor membri, inclusiv a membrilor și a supleanților sloveni.

               (2)

               Guvernul sloven a prezentat candidaturi pentru anumite posturi vacante,

         DECIDE:
   Articol unic
   Sunt numiți membri și supleanți în cadrul Comitetului consultativ pentru securitatea socială a lucrătorilor migranți pentru perioada care se încheie la 29 martie 2011:

      REPREZENTANȚI AI GUVERNELOR

               Țara

               Membri

               Supleanți

               Slovenia

               Dna Jana LOVŠIN
               Dna Zvezdana VEBER-HARTMAN

               Dna Janja ROMIH

      REPREZENTANȚI AI ORGANIZAȚIILOR LUCRĂTORILOR

               Țara

               Membri

               Supleanți

               Slovenia

               Dna Metka ROKSANDIĆ
               Dna Maja KONJAR

               Dl Ivan AŠENBERGER

      REPREZENTANȚI AI ORGANIZAȚIILOR PATRONALE

               Țara

               Membri

               Supleanți

               Slovenia

               Dna Urška JEREB
               Dl Tomaž BERNIK

               Dna Slavi PIRŠ

      Adoptată la Luxemburg, 9 octombrie 2009.

            Pentru Consiliu

            Președintele

         Å. TORSTENSSON

      (1)  JO L 149, 5.7.1971, p. 2.

      (2)  JO C 83, 7.4.2009, p. 19.


title: 2013/683/UE: Decizia Consiliului din 19 noiembrie 2013 de numire a unui membru francez în cadrul Comitetului Economic și Social European

text:
               27.11.2013

               RO

               Jurnalul Oficial al Uniunii Europene

               L 316/44

         DECIZIA CONSILIULUI
   din 19 noiembrie 2013
   de numire a unui membru francez în cadrul Comitetului Economic și Social European
   (2013/683/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului francez,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Gilbert BROS,

         ADOPTĂ PREZENTA DECIZIE:
   Articolul 1
   Domnul Christophe HILLAIRET, Membre du Bureau de l’APCA, se numește membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Bruxelles, 19 noiembrie 2013.

            Pentru Consiliu

            Președintele

         L. LINKEVIČIUS

      (1)  JO L 251, 25.9.2010, p. 8.


title: 2007/811/CE,Euratom: Decizia reprezentanților guvernelor statelor membre din 5 decembrie 2007 privind numirea unui judecător la Curtea de Justiție a Comunităților Europene

text:
               11.12.2007

               RO

               Jurnalul Oficial al Uniunii Europene

               L 325/89

      DECIZIA REPREZENTANȚILOR GUVERNELOR STATELOR MEMBRE

   din 5 decembrie 2007
   privind numirea unui judecător la Curtea de Justiție a Comunităților Europene
   (2007/811/CE, Euratom)
   REPREZENTANȚII GUVERNELOR STATELOR MEMBRE ALE COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 223,
   având în vedere Tratatul de instituire a Comunității Europene a Energiei Atomice, în special articolul 139,
   întrucât:
   În temeiul articolelor 5 și 7 din Protocolul privind Statutul Curții de Justiție și în urma demisiei domnului Romain SCHINTGEN, este necesar să se procedeze la numirea unui judecător pe durata restantă a mandatului acestuia, și anume până la 6 octombrie 2009,
   DECID:
   Articolul 1
   Domnul Jean-Jacques KASEL este numit judecător la Curtea de Justiție a Comunităților Europene începând cu data depunerii jurământului și până la 6 octombrie 2009.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 5 decembrie 2007.

            Președintele

         A. MENDONÇA E MOURA


title: Decizia (UE, Euratom) 2015/54 a Consiliului și a Comisiei din 17 noiembrie 2014 privind poziția care urmează să fie adoptată în numele Uniunii Europene și al Comunității Europene a Energiei Atomice în cadrul Consiliului de asociere instituit prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în ceea ce privește adoptarea deciziilor în Consiliul de asociere cu privire la Regulamentul de procedură al Consiliului de asociere și cel al Comitetului de asociere și al subcomitetelor, instituirea a două subcomitete și delegarea anumitor competențe de către Consiliul de asociere Comitetului de asociere reunit în configurația comerț

text:
               15.1.2015

               RO

               Jurnalul Oficial al Uniunii Europene

               L 9/31

         DECIZIA (UE, Euratom) 2015/54 A CONSILIULUI ȘI A COMISIEI
   din 17 noiembrie 2014
   privind poziția care urmează să fie adoptată în numele Uniunii Europene și al Comunității Europene a Energiei Atomice în cadrul Consiliului de asociere instituit prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în ceea ce privește adoptarea deciziilor în Consiliul de asociere cu privire la Regulamentul de procedură al Consiliului de asociere și cel al Comitetului de asociere și al subcomitetelor, instituirea a două subcomitete și delegarea anumitor competențe de către Consiliul de asociere Comitetului de asociere reunit în configurația comerț
   CONSILIUL UNIUNII EUROPENE,
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 217 în coroborare cu articolul 218 alineatul (9),
   având în vedere Tratatul de instituire a Comunității Europene a Energiei Atomice, în special articolul 101,
   având în vedere propunerea Comisiei Europene,
   întrucât:

               (1)

               Articolul 431 din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (1) („acordul”) prevede aplicarea parțială și cu titlu provizoriu a acordului.

               (2)

               Articolul 3 din Decizia 2014/494/UE a Consiliului (2) stabilește care părți ale acordului urmează să fie aplicate cu titlu provizoriu.

               (3)

               În temeiul articolului 405 alineatul (2) din acord, Consiliul de asociere își adoptă propriul regulament de procedură.

               (4)

               În temeiul articolului 405 alineatul (3) din acord, Consiliul de asociere este prezidat, alternativ, de un reprezentant al Uniunii și de un reprezentant al Georgiei.

               (5)

               În temeiul articolului 407 alineatul (1) din acord, Consiliul de asociere este asistat în îndeplinirea sarcinilor și funcțiilor sale de un Comitet de asociere, iar în temeiul articolului 408 alineatul (1) din acord Consiliul de asociere stabilește, în regulamentul său de procedură, sarcinile și modul de funcționare ale Comitetului de asociere.

               (6)

               În temeiul articolului 409 alineatul (2) din acord, Consiliul de asociere poate lua decizia de a institui orice comitet sau organism special în domenii specifice, necesar pentru punerea în aplicare a acordului, care să îl asiste în îndeplinirea sarcinilor sale. În temeiul articolului 409 alineatul (3) din acord Comitetul de asociere poate de asemenea institui subcomitete.

               (7)

               În temeiul articolului 404 alineatul (1) din acord, Consiliul de asociere este răspunzător de supravegherea și monitorizarea aplicării și a punerii în aplicare a acordului. În conformitate cu articolul 408 alineatul (2) din acord, Consiliul de asociere poate delega Comitetului de asociere oricare dintre competențele sale, inclusiv competența de a lua decizii obligatorii. Consiliul de asociere ar trebui să delege Comitetului de asociere reunit în configurația comerț, astfel cum este prevăzută la articolul 408 alineatul (4) din acord, competența de a actualiza sau de a modifica anexele la acord care se referă la capitolele 1, 3, 5, 6 (anexa XV-C la acord) și 8 din titlul IV (Comerț și aspecte legate de comerț) din acord, în temeiul articolului 406 alineatul (3) și al articolului 408 alineatul (2) din acord, în măsura în care nu există dispoziții specifice în capitolele respective referitoare la actualizarea sau modificarea anexelor în cauză.

               (8)

               Pentru a asigura punerea efectivă în aplicare a acordului, regulamentul de procedură al Consiliului de asociere și cel al Comitetului de asociere și al subcomitetelor ar trebui să fie adoptate cât mai curând posibil și ar trebui să fie posibil ca acestea să fie adoptate prin procedură scrisă.

               (9)

               Prin urmare, poziția Uniunii în cadrul Consiliului de asociere ar trebui să se bazeze pe proiectele de decizii atașate,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată în numele Uniunii Europene și al Comunității Europene a Energiei Atomice în cadrul Consiliului de asociere instituit prin articolul 404 din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, se bazează pe proiectele de decizii ale Consiliului de asociere atașate la prezenta decizie în ceea ce privește:

               —

               adoptarea regulamentului de procedură al Consiliului de asociere și cel al Comitetului de asociere;

               —

               instituirea a două subcomitete; și

               —

               delegarea anumitor competențe de către Consiliul de asociere Comitetului de asociere reunit în configurația comerț, astfel cum este prevăzută la articolul 408 alineatul (4) din acord.

         (2)   Reprezentanții Uniunii în cadrul Consiliului de asociere pot conveni asupra modificărilor tehnice minore aduse proiectelor de decizii ale Consiliului de asociere fără a fi necesară o altă decizie a Consiliului Uniunii Europene.
   Articolul 2
   Consiliul de asociere este prezidat, din partea Uniunii, de Înaltul Reprezentant al Uniunii pentru afaceri externe și politica de securitate în calitatea sa de președinte al Consiliului Afacerilor Externe al Uniunii Europene.
   Articolul 3
   Prezenta decizie intră în vigoare la data adoptării.

      Adoptată la Bruxelles, 17 noiembrie 2014.

            Pentru Consiliu

            Președintele

         F. MOGHERINI

            Pentru Comisie

            Președintele

         J.-C. JUNCKER

      (1)  JO L 261, 30.8.2014, p. 4.

      (2)  Decizia 2014/494/UE a Consiliului din 16 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (JO L 261, 30.8.2014, p. 1).

      PROIECT DE
      DECIZIE NR. 1/2014 A CONSILIULUI DE ASOCIERE UE-GEORGIA
      din …
      de adoptare a propriului regulament de procedură și a celui al Comitetului de asociere și al sobcomitetelor
      CONSILIUL DE ASOCIERE UE-GEORGIA,
      având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (1) („acordul”), în special articolul 404,
      întrucât:

                  (1)

                  În conformitate cu articolul 431 din acord, anumite părți ale acordului se aplică cu titlu provizoriu de la 1 septembrie 2014.

                  (2)

                  În temeiul articolului 405 alineatul (2) din acord, Consiliul de asociere își adoptă propriul regulament de procedură.

                  (3)

                  În temeiul articolului 407 alineatul (1) din acord Consiliul de asociere este asistat în îndeplinirea sarcinilor și funcțiilor sale de un Comitet de asociere, iar în temeiul articolului 408 alineatul (1) din acord Consiliul de asociere stabilește, în regulamentul său de procedură, sarcinile și modul de funcționare ale Comitetului de asociere,

            ADOPTĂ PREZENTA DECIZIE:
      Articolul 1
      Se adoptă regulamentul de procedură al Consiliului de asociere și cel al Comitetului de asociere și al subcomitetelor, astfel cum sunt prevăzute în anexele I și, respectiv, II.
      Articolul 2
      Prezenta decizie intră în vigoare la data adoptării.

         Adoptată la …,

               Pentru Consiliul de asociere

               Președintele

         (1)  JO L 261, 30.8.2014, p. 4.

         ANEXA I

            REGULAMENTUL DE PROCEDURĂ AL CONSILIULUI DE ASOCIERE

         Articolul 1
         Dispoziții generale
         (1)   Consiliul de asociere instituit în conformitate cu articolul 404 alineatul (1) din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte („acordul”) își îndeplinește sarcinile în conformitate cu articolele 404 și 406 din acord.
         (2)   Astfel cum se prevede la articolul 405 alineatul (1) din acord, Consiliul de asociere este compus din membri ai Consiliului Uniunii Europene și din membri ai Comisiei Europene, pe de o parte, și din membri ai Guvernului Georgiei, pe de altă parte. Componența Consiliului de asociere ține seama de chestiunile specifice care trebuie abordate în cadrul fiecărei reuniuni. Consiliul de asociere se reunește la nivel de miniștri.
         (3)   Astfel cum se prevede la articolul 406 alineatul (1) din acord și în vederea realizării obiectivelor acordului, Consiliul de asociere este împuternicit să ia decizii obligatorii pentru părți. Consiliul de asociere ia măsurile necesare pentru a pune în aplicare deciziile respective, inclusiv, dacă este necesar, împuternicind organismele speciale instituite în temeiul acordului să acționeze în numele său. De asemenea, Consiliul de asociere poate face recomandări. Acesta adoptă deciziile și recomandările prin acord între părți, după finalizarea procedurilor interne respective pentru adoptarea deciziilor și recomandărilor. Consiliul de asociere poate delega competențele sale Comitetului de asociere.
         (4)   Părțile menționate în prezentul regulament de procedură sunt definite la articolul 428 din acord.
         Articolul 2
         Președinția
         Părțile dețin președinția Consiliului de asociere, alternativ, pentru o perioadă de 12 luni. Prima perioadă începe la data primei reuniuni a Consiliului de asociere și se încheie la data de 31 decembrie a aceluiași an.
         Articolul 3
         Reuniuni
         (1)   Consiliul de asociere se reunește cel puțin o dată pe an, precum și atunci când circumstanțele impun acest lucru, prin acordul comun al părților. Cu excepția cazului în care părțile convin altfel, Consiliul de asociere se reunește în spațiul obișnuit rezervat sesiunilor Consiliului Uniunii Europene.
         (2)   Fiecare sesiune a Consiliului de asociere se desfășoară la o dată convenită de părți.
         (3)   Reuniunile Consiliului de asociere sunt convocate în comun de către secretarii Consiliului de asociere, în acord cu președintele Consiliului de asociere, cel târziu cu 30 de zile calendaristice înainte de data reuniunii.
         Articolul 4
         Reprezentare
         (1)   Membrii Consiliului de asociere pot fi reprezentați dacă nu sunt în măsură să participe la reuniune. În cazul în care un membru dorește să fie reprezentat, acesta notifică în scris președintelui Consiliului de asociere numele reprezentantului înainte de reuniunea la care membrul în cauză urmează să fie reprezentat.
         (2)   Reprezentantul unui membru al Consiliului de asociere exercită toate drepturile membrului pe care îl reprezintă.
         Articolul 5
         Delegații
         (1)   Membrii Consiliului de asociere pot fi însoțiți de funcționari. Înaintea fiecărei reuniuni, președintele Consiliului de asociere este informat, prin intermediul secretariatului Consiliului de asociere, cu privire la componența prevăzută a delegației fiecărei părți.
         (2)   Consiliul de asociere poate, cu acordul părților, să invite reprezentanți ai altor organisme ale părților sau experți independenți dintr-un anumit domeniu care să participe la reuniunile sale, în calitate de observatori sau pentru a oferi informații cu privire la subiecte specifice. Părțile convin cu privire la clauzele și condițiile în care acești observatori pot participa la reuniuni.
         Articolul 6
         Secretariat
         Un funcționar al Secretariatului General al Consiliului Uniunii Europene și un funcționar al Georgiei exercită, în comun, funcția de secretari ai Consiliului de asociere.
         Articolul 7
         Corespondență
         (1)   Corespondența adresată Consiliului de asociere se trimite fie secretarului din partea UE, fie celui din partea Georgiei, care, la rândul său, informează celălalt secretar.
         (2)   Secretarii Consiliului de asociere asigură transmiterea acestei corespondențe președintelui Consiliului de asociere și, dacă este cazul, difuzarea sa membrilor Consiliului de asociere.
         (3)   Corespondența astfel distribuită se transmite, după caz, Secretariatului General al Comisiei Europene, Serviciului European de Acțiune Externă, reprezentanțelor permanente ale statelor membre pe lângă Uniunea Europeană și Secretariatului General al Consiliului Uniunii Europene, precum și Misiunii Georgiei pe lângă Uniunea Europeană.
         (4)   Comunicările președintelui sunt trimise destinatarilor de către secretari, în numele președintelui Consiliului de asociere. Aceste comunicări se transmit, dacă este cazul, membrilor Consiliului de asociere astfel cum se prevede la alineatul (3).
         Articolul 8
         Confidențialitate
         În afara cazului în care părțile decid altfel, reuniunile Consiliului de asociere nu sunt publice. Atunci când o parte transmite Consiliului de asociere informații semnalate drept confidențiale, cealaltă parte tratează aceste informații ca atare.
         Articolul 9
         Ordinea de zi a reuniunilor
         (1)   Președintele Consiliului de asociere stabilește ordinea de zi provizorie a fiecărei reuniuni a Consiliului de asociere. Aceasta se transmite de către secretarii Consiliului de asociere destinatarilor menționați la articolul 7, cel târziu cu 15 zile calendaristice înainte de data reuniunii.
         Ordinea de zi provizorie conține punctele a căror înscriere pe ordinea de zi a fost cerută președintelui cel târziu cu 21 de zile calendaristice înainte de începerea reuniunii. Aceste puncte nu sunt înscrise pe ordinea de zi provizorie decât dacă documentele justificative relevante au fost transmise secretarilor înainte de data trimiterii ordinii de zi.
         (2)   Consiliul de asociere adoptă ordinea de zi la începutul fiecărei reuniuni. Orice punct care nu figurează pe ordinea de zi provizorie poate fi înscris pe ordinea de zi dacă părțile convin astfel.
         (3)   Președintele poate, în urma consultării cu părțile, să reducă termenele indicate la alineatul (1), pentru a lua în considerare cerințele unui caz particular.
         Articolul 10
         Proces-verbal
         (1)   Secretarii Consiliului de asociere întocmesc împreună un proiect de proces-verbal pentru fiecare reuniune.
         (2)   Procesul-verbal cuprinde, ca regulă generală, pentru fiecare punct al ordinii de zi:

                     (a)

                     documentele prezentate Consiliului de asociere;

                     (b)

                     declarațiile a căror înscriere pe ordinea de zi a fost cerută de către un membru al Consiliului de asociere; și

                     (c)

                     chestiunile asupra cărora părțile au ajuns la un acord, precum deciziile adoptate, declarațiile convenite și eventualele concluzii.

               (3)   Proiectul de proces-verbal se supune spre aprobare Consiliului de asociere. Consiliul de asociere aprobă proiectul de proces-verbal cu ocazia următoarei sale reuniuni. Ca alternativă, proiectul de proces-verbal poate fi aprobat în scris.
         Articolul 11
         Decizii și recomandări
         (1)   Consiliul de asociere adoptă decizii și formulează recomandări prin acord între părți și după finalizarea procedurilor lor interne respective.
         (2)   Consiliul de asociere poate totodată să adopte decizii sau să formuleze recomandări prin procedură scrisă, dacă părțile convin astfel. În acest scop, textul propunerii este transmis în scris membrilor de către președintele Consiliului de asociere, în conformitate cu articolul 7, cu o limită de timp de cel puțin 21 de zile calendaristice în care membrii pot să își exprime rezervele sau să-și prezinte amendamentele. Președintele poate, în urma consultării cu părțile, să reducă termenul indicat anterior, pentru a lua în considerare cerințele unui caz particular.
         (3)   Actele adoptate de Consiliul de asociere, în sensul articolului 406 alineatul (1) din acord, poartă titlul de „decizie” sau de „recomandare”, urmat de un număr de ordine, de data adoptării și de o descriere a obiectului lor. Deciziile și recomandările respective ale Consiliului de asociere se semnează de către președinte și se autentifică de către secretarii Consiliului de asociere. Deciziile și recomandările respective sunt transmise fiecăruia dintre destinatarii menționați la articolul 7 din prezentul regulament de procedură. Fiecare parte poate decide în legătură cu publicarea, în propria sa publicație oficială, a deciziilor și recomandărilor Consiliului de asociere.
         (4)   Fiecare decizie a Consiliului de asociere intră în vigoare la data adoptării, cu excepția cazului în care decizia prevede altfel.
         Articolul 12
         Regimul lingvistic
         (1)   Limbile oficiale ale Consiliului de asociere sunt limbile oficiale ale părților.
         (2)   În afara cazului în care se decide altfel, Consiliul de asociere deliberează pe baza documentelor întocmite în aceste limbi.
         Articolul 13
         Cheltuieli
         (1)   Fiecare parte își asumă orice cheltuieli rezultate în urma participării la reuniunile Consiliului de asociere, atât în ceea ce privește cheltuielile cu personalul, cheltuielile de deplasare și diurnele, cât și cheltuielile poștale și de telecomunicații.
         (2)   Cheltuielile legate de serviciile de interpretare la reuniuni și de traducerea și reproducerea documentelor sunt suportate de Uniune. În cazul în care Georgia necesită interpretare sau traducere în și din alte limbi decât cele prevăzute la articolul 12, cheltuielile aferente sunt suportate de Georgia.
         (3)   Alte cheltuieli privind organizarea reuniunilor sunt suportate de către partea care găzduiește reuniunile.
         Articolul 14
         Comitetul de asociere
         (1)   În conformitate cu articolul 407 alineatul (1) din acord, Consiliul de asociere este asistat în îndeplinirea sarcinilor și funcțiilor sale de către Comitetul de asociere. Comitetul de asociere este alcătuit din reprezentanți ai părților, în principiu la nivel de înalți funcționari.
         (2)   Comitetul de asociere pregătește reuniunile și deliberările Consiliului de asociere, pune în aplicare, dacă este cazul, deciziile acestuia și asigură continuitatea relațiilor de asociere și buna funcționare a acordului în general. Comitetul de asociere examinează toate problemele care îi sunt transmise de către Consiliul de asociere, precum și orice alte probleme care pot să apară în cadrul punerii în aplicare a acordului. Comitetul de asociere prezintă Consiliului de asociere, spre aprobare, propuneri sau proiecte de decizii sau recomandări. În conformitate cu articolul 408 alineatul (2) din acord, Consiliul de asociere poate delega Comitetului de asociere competența de a lua decizii.
         (3)   Comitetul de asociere adoptă deciziile și formulează recomandările pentru care are autorizare în temeiul acordului.
         (4)   În cazul în care acordul menționează o obligație de consultare sau o posibilitate de consultare sau în cazul în care părțile decid de comun acord să se consulte reciproc, aceste consultări pot avea loc în cadrul Comitetului de asociere, în afara situațiilor în care acordul prevede altfel. Consultările pot continua în cadrul Consiliului de asociere, în cazul în care părțile convin astfel.
         Articolul 15
         Modificarea regulamentului de procedură
         Prezentul regulament de procedură poate fi modificat în conformitate cu articolul 11.

         ANEXA II

            REGULAMENTUL DE PROCEDURĂ AL COMITETULUI DE ASOCIERE ȘI AL SUBCOMITETELOR

         Articolul 1
         Dispoziții generale
         (1)   Comitetul de asociere instituit în conformitate cu articolul 407 alineatul (1) din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte („acordul”) asistă Consiliul de asociere în exercitarea atribuțiilor și funcțiilor sale și îndeplinește sarcinile prevăzute de acord și care i-au fost încredințate de Consiliul de asociere. În conformitate cu articolul 408 alineatul (1) din acord, Consiliul de asociere stabilește, în regulamentul său de procedură, sarcinile și modul de funcționare a Comitetului de asociere.
         (2)   Comitetul de asociere pregătește reuniunile și deliberările Consiliului de asociere, pune în aplicare, dacă este cazul, deciziile acestuia și asigură continuitatea relațiilor de asociere și buna funcționare a acordului în general. Comitetul de asociere examinează toate problemele care îi sunt transmise de Consiliul de asociere, precum și orice alte probleme care pot să apară în cadrul punerii în aplicare curente a acordului. Comitetul de asociere prezintă Consiliului de asociere, spre adoptare, propuneri sau proiecte de decizii sau recomandări.
         (3)   Astfel cum se prevede la articolul 407 alineatul (2) din acord, Comitetul de asociere este compus din reprezentanți ai părților, în principiu la nivel de înalți funcționari, care să răspundă de chestiuni specifice urmând a fi abordate în cadrul unei anumite reuniuni.
         (4)   În conformitate cu articolul 408 alineatul (4) din acord, în cazul în care Comitetul de asociere reunit în configurația comerț, astfel cum este prevăzută la articolul 408 alineatul (4) din acord („Comitetul de asociere reunit în configurația comerț”), îndeplinește sarcinile care îi sunt conferite prin titlul IV al acordului, acesta este alcătuit din înalți funcționari ai Comisiei Europene și ai Georgiei care sunt responsabili pentru comerț și aspecte legate de comerț. Un reprezentant al Comisiei Europene sau al Georgiei care este responsabil pentru comerț și aspecte legate de comerț exercită funcția de președinte al Comitetului de asociere reunit în configurația comerț în conformitate cu articolul 2 din prezentul regulament de procedură. La reuniuni participă, de asemenea, un reprezentant al Serviciului European de Acțiune Externă.
         (5)   Astfel cum se prevede la articolul 408 alineatul (3) din acord, Comitetul de asociere are competența de a adopta decizii în cazurile prevăzute în acord și în domeniile în care Consiliul de asociere i-a delegat competențe. Aceste decizii sunt obligatorii pentru părți, care iau măsurile necesare pentru a le pune în aplicare. Comitetul de asociere adoptă deciziile prin acord între părți, după finalizarea procedurilor interne în vederea adoptării lor.
         (6)   Părțile menționate în prezentul regulament de procedură sunt definite în conformitate cu articolul 428 din acord.
         Articolul 2
         Președinția
         Părțile dețin președinția Comitetului de asociere, alternativ, pentru o perioadă de 12 luni. Prima perioadă începe la data primei reuniuni a Consiliului de asociere și se încheie la data de 31 decembrie a aceluiași an.
         Articolul 3
         Reuniuni
         (1)   În afara cazului în care părțile convin altfel, Comitetul de asociere se întrunește în mod regulat, cel puțin o dată pe an. Se pot ține sesiuni extraordinare ale Comitetului de asociere la cererea oricăreia dintre părți, dacă părțile sunt de acord.
         (2)   Președintele convoacă fiecare reuniune a Comitetului de asociere, locul și data acestora stabilindu-se de comun acord de către părți. Convocarea la reuniune este transmisă membrilor de către secretariatul Comitetului de asociere cel târziu cu 28 de zile calendaristice înainte de începerea reuniunii, cu excepția cazului în care părțile convin altfel.
         (3)   Comitetul de asociere în configurația comerț se reunește cel puțin o dată pe an și atunci când circumstanțele impun acest lucru. Fiecare reuniune este convocată de către președintele Comitetului de asociere în configurația comerț la locul, data și conform modalităților convenite de părți. Convocarea la reuniune este transmisă membrilor de către secretariatul Comitetului de asociere reunit în configurația comerț cel târziu cu 15 zile calendaristice înainte de începerea reuniunii, în afara cazului în care părțile convin altfel.
         (4)   În măsura posibilităților, reuniunea obișnuită a Comitetului de asociere este convocată cu suficient timp înainte de reuniunea obișnuită a Consiliului de asociere.
         (5)   În mod excepțional și dacă părțile sunt de acord, reuniunile Comitetului de asociere pot fi desfășurate și prin orice mijloace tehnologice convenite, de exemplu prin videoconferință.
         Articolul 4
         Delegații
         Înaintea fiecărei reuniuni, părțile sunt informate, prin intermediul secretariatului Comitetului de asociere, cu privire la componența prevăzută a delegației fiecărei părți.
         Articolul 5
         Secretariat
         (1)   Un funcționar al Uniunii Europene și un funcționar al Georgiei exercită în comun funcția de secretari ai Comitetului de asociere și îndeplinesc împreună sarcinile de secretariat, în afara cazului în care prezentul regulament de procedură prevede altfel, într-un spirit de încredere reciprocă și de cooperare.
         (2)   Un funcționar al Comisiei Europene și un funcționar al Georgiei responsabili pentru comerț și aspecte legate de comerț exercită în comun funcția de secretari ai Comitetului de asociere reunit în configurația de comerț.
         Articolul 6
         Corespondență
         (1)   Corespondența adresată Comitetului de asociere se trimite secretarului Comitetului de asociere al oricăreia dintre părți, care, la rândul său, informează celălalt secretar.
         (2)   Secretariatul Comitetului de asociere asigură transmiterea corespondenței adresate Comitetului de asociere către președintele Comitetului de asociere și difuzarea sa, atunci când este cazul, ca documente menționate la articolul 7.
         (3)   Corespondența din partea președintelui este trimisă părților de către secretariat în numele președintelui. Corespondența este difuzată, după caz, astfel cum se prevede la articolul 7.
         Articolul 7
         Documente
         (1)   Documentele sunt difuzate prin intermediul secretarilor Comitetului de asociere.
         (2)   O parte transmite documentele sale propriului secretar. Secretarul transmite documentele respective secretarului celeilalte părți.
         (3)   Secretarul Uniunii difuzează documentele către reprezentanții relevanți ai Uniunii și transmite în mod sistematic o copie a acestei corespondențe secretarului Georgiei.
         (4)   Secretarul Georgiei difuzează documentele către reprezentanții relevanți ai Georgiei și transmite în mod sistematic o copie a acestei corespondențe secretarului Uniunii.
         Articolul 8
         Confidențialitate
         În afara cazului în care părțile decid altfel, reuniunile Comitetului de asociere nu sunt publice. Atunci când o parte transmite Comitetului de asociere informații semnalate drept confidențiale, cealaltă parte tratează aceste informații ca atare.
         Articolul 9
         Ordinea de zi a reuniunilor
         (1)   Secretariatul Comitetului de asociere stabilește o ordine de zi provizorie pentru fiecare reuniune a Comitetului de asociere, precum și un proiect de concluzii operaționale, astfel cum se prevede la articolul 10, pe baza propunerilor părților. Ordinea de zi provizorie cuprinde punctele cu privire la care secretariatul Comitetului de asociere a primit, din partea unei părți, o cerere de înscriere pe ordinea de zi, însoțită de documentele relevante, cel târziu cu 21 de zile calendaristice înainte de data reuniunii.
         (2)   Ordinea de zi provizorie, împreună cu documentele relevante, se difuzează, astfel cum se prevede la articolul 7, cel târziu cu 15 zile calendaristice înainte de începerea reuniunii.
         (3)   Comitetul de asociere adoptă ordinea de zi la începutul fiecărei reuniuni. Alte puncte decât cele care figurează pe ordinea de zi provizorie pot fi înscrise pe ordinea de zi dacă părțile convin astfel.
         (4)   Președintele Comitetului de asociere poate, cu acordul părților, să invite reprezentanți ai altor organisme ale părților sau experți independenți dintr-un anumit domeniu, pe o bază ad-hoc, care să participe la reuniunile sale pentru a oferi informații cu privire la subiecte specifice. Părțile se asigură că acești observatori sau experți respectă cerințele privind confidențialitatea.
         (5)   Președintele reuniunii Comitetului de asociere poate, în urma consultării cu părțile, să reducă termenele prevăzute la alineatele (1) și (2), pentru a lua în considerare cerințele unui caz particular.
         Articolul 10
         Proces-verbal și concluzii operaționale
         (1)   Secretarii Comitetului de asociere întocmesc împreună un proiect de proces-verbal pentru fiecare reuniune a Comitetului de asociere.
         (2)   Procesul-verbal cuprinde, ca regulă generală, pentru fiecare punct al ordinii de zi:

                     (a)

                     lista participanților la reuniune, lista funcționarilor care îi însoțesc și lista eventualilor observatori sau experți prezenți la reuniune;

                     (b)

                     documentele prezentate Comitetului de asociere;

                     (c)

                     declarațiile a căror înscriere în procesul-verbal a fost solicitată de Comitetul de asociere; și

                     (d)

                     concluziile operaționale ale reuniunii, astfel cum se prevede la alineatul (4).

               (3)   Proiectul de proces-verbal se înaintează spre aprobare Comitetului de asociere. Comitetul de asociere aprobă proiectul de proces-verbal cu ocazia următoarei sale reuniuni. Ca alternativă, proiectul de proces-verbal poate fi aprobat în scris. Proiectul de proces-verbal al Comitetului de asociere reunit în configurația comerț se aprobă în termen de 28 de zile calendaristice de la încheierea fiecărei reuniuni. O copie se trimite fiecăruia dintre destinatarii menționați la articolul 7.
         (4)   Proiectul de concluzii operaționale ale fiecărei reuniuni este redactat de secretarul Comitetului de asociere al părții care deține președinția Comitetului de asociere și este transmis părților, împreună cu ordinea de zi, în mod normal cel târziu cu 15 zile calendaristice înainte de începerea reuniunii. Acest proiect este actualizat în cursul reuniunii, iar la sfârșitul acesteia, în afara cazului în care s-a convenit altfel de către părți, Comitetul de asociere adoptă concluziile operaționale, care reflectă acțiunile subsecvente convenite de părți. După aprobare, concluziile operaționale sunt atașate la procesul-verbal, iar punerea lor în aplicare este examinată în cursul următoarelor reuniuni ale Comitetului de asociere. În acest scop, Comitetul de asociere adoptă un model care să permită urmărirea fiecărei acțiuni în timp în raport cu un anumit termen.
         Articolul 11
         Decizii și recomandări
         (1)   În cazurile specifice în care acordul îi conferă competența de a adopta decizii sau în care această competență i-a fost delegată de Consiliul de asociere, Comitetul de asociere adoptă decizii. De asemenea, Comitetul de asociere formulează recomandări. Deciziile și recomandările se adoptă prin acord între părți și după finalizarea procedurilor lor interne respective. Fiecare decizie sau recomandare se semnează de către președintele Comitetului de asociere și se autentifică de către secretarii Comitetului de asociere.
         (2)   Comitetul de asociere poate să adopte deciziile sau recomandările prin procedură scrisă, dacă părțile convin astfel. Procedura scrisă constă într-un schimb de note între secretari, în acord cu părțile. În acest scop, textul propunerii este difuzat în conformitate cu articolul 7, cu un termen de cel puțin 21 de zile calendaristice pentru comunicarea eventualelor rezerve sau modificări. Președintele poate, în urma consultării cu părțile, să reducă termenele indicate în prezentul alineat, pentru a lua în considerare cerințele unui caz particular. După ce se ajunge la un acord cu privire la text, decizia sau recomandarea se semnează de către președinte și se autentifică de către secretari.
         (3)   Actele elaborate de Comitetul de asociere se numesc „decizie” sau „recomandare”. Fiecare decizie intră în vigoare la data adoptării sale, cu excepția cazului în care decizia prevede altfel.
         (4)   Deciziile și recomandările sunt transmise părților.
         (5)   Fiecare parte poate decide în legătură cu publicarea, în propria sa publicație oficială, a deciziilor și a recomandărilor Comitetului de asociere.
         Articolul 12
         Rapoarte
         Comitetul de asociere raportează Consiliului de asociere cu privire la activitățile sale și ale subcomitetelor, grupurilor de lucru și ale altor organisme din cadrul său, cu ocazia fiecărei reuniuni ordinare a Consiliului de asociere.
         Articolul 13
         Regimul lingvistic
         (1)   Limbile oficiale ale Comitetului de asociere sunt limbile oficiale ale părților.
         (2)   Limbile de lucru ale Comitetului de asociere sunt limbile engleză și georgiană. În afara cazului în care se decide altfel, Comitetul de asociere deliberează pe baza documentelor întocmite în respectivele limbi.
         Articolul 14
         Cheltuieli
         (1)   Fiecare parte suportă orice cheltuieli rezultate în urma participării la reuniunile Comitetului de asociere, atât în ceea ce privește cheltuielile cu personalul, cheltuielile de deplasare și diurnele, cât și cheltuielile poștale și de telecomunicații.
         (2)   Cheltuielile legate de organizarea reuniunilor și reproducerea documentelor sunt suportate de partea care găzduiește reuniunea.
         (3)   Cheltuielile legate de serviciile de interpretare la reuniuni și de traducerea documentelor în sau din engleză și georgiană, astfel cum se prevede la articolul 13 alineatul (1), sunt suportate de partea care găzduiește reuniunea.
         Interpretarea și traducerea în sau din alte limbi sunt suportate direct de partea solicitantă.
         (4)   În cazurile în care este necesară traducerea unor documente în limbile oficiale ale Uniunii, cheltuielile sunt suportate de către Uniune.
         Articolul 15
         Modificarea regulamentului de procedură
         Prezentul regulament de procedură poate fi modificat printr-o decizie a Consiliului de asociere, în conformitate cu articolul 408 alineatul (1) din acord.
         Articolul 16
         Subcomitete, comitete sau organisme speciale
         (1)   În conformitate cu articolul 409 alineatele (1) și (3) din acord, Comitetul de asociere poate decide să înființeze orice subcomitet în domenii specifice necesare pentru punerea în aplicare a acordului, altele decât cele prevăzute în acord, pentru a-l asista în exercitarea atribuțiilor sale. Comitetul de asociere poate decide desființarea oricărui astfel de subcomitet și poate stabili sau modifica regulamentul de procedură al acestuia. În afara cazului în care se decide altfel, orice astfel de subcomitet își desfășoară activitatea sub autoritatea Comitetului de asociere, căruia îi transmite rapoarte după fiecare reuniune.
         (2)   În afara cazului în care există dispoziții diferite prevăzute de acord sau convenite în cadrul Consiliului de asociere, prezentul regulament de procedură se aplică mutatis mutandis oricărui subcomitet, astfel cum se menționează la alineatul (1).
         (3)   Reuniunile subcomitetelor pot fi organizate în mod flexibil, în funcție de necesități, fie în persoană, la Bruxelles sau în Georgia, fie, de exemplu, prin videoconferință. Subcomitetele reprezintă o platformă pentru monitorizarea progreselor privind apropierea în domenii specifice, pentru discutarea anumitor chestiuni și probleme generate de acest proces și pentru formularea unor recomandări și concluzii operaționale.
         (4)   Secretariatului Comitetului de asociere i se transmite o copie după întreaga corespondență relevantă și după toate documentele și comunicările aparținând oricărui subcomitet, comitet sau organism special.
         (5)   În afara cazului în care există dispoziții diferite prevăzute de acord sau convenite de părți în cadrul Consiliului de asociere, orice subcomitet, comitet special sau organism special are numai competența de a face recomandări Comitetului de asociere.
         Articolul 17
         Prezentul regulament de procedură se aplică mutatis mutandis Comitetului de asociere reunit în configurația comerț în afara cazului în care se prevede altfel.

      PROIECT DE
      DECIZIE NR. 2/2014 A CONSILIULUI DE ASOCIERE UE-GEORGIA
      din …
      privind înființarea a două subcomitete
      CONSILIUL DE ASOCIERE UE-GEORGIA,
      având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (1) („acordul”), în special articolul 409,
      întrucât:

                  (1)

                  În conformitate cu articolul 431 din acord, anumite părți ale acestuia se aplică cu titlu provizoriu de la 1 septembrie 2014.

                  (2)

                  În temeiul articolului 409 alineatul (2) din acord Consiliul de asociere poate lua decizia de a institui orice comitet sau organism special în domenii specifice, necesar pentru punerea în aplicare a acordului, care să îl asiste în îndeplinirea sarcinilor sale.

                  (3)

                  Pentru a permite desfășurarea de dezbateri la nivel de experți cu privire la domeniile-cheie care intră în domeniul de aplicare provizorie a acordului, ar trebui instituite două subcomitete.

                  (4)

                  Cu acordul părților ar trebui să fie posibilă modificarea listei subcomitetelor și a domeniului de activitate al subcomitetelor individuale,

            ADOPTĂ PREZENTA DECIZIE:
      Articolul 1
      Se instituie subcomitetele enumerate în anexă.
      Articolul 2
      Regulamentul de procedură al subcomitetelor enumerate în anexă este reglementat de articolul 16 din regulamentul de procedură al Comitetului de asociere și al subcomitetelor, adoptat prin Decizia nr. 1/2014 a Consiliului de asociere UE-Georgia.
      Articolul 3
      Cu acordul părților se poate modifica lista subcomitetelor prevăzută în anexă, precum și domeniul de activitate al subcomitetelor individuale.
      Articolul 4
      Prezenta decizie intră în vigoare la data adoptării.

         Adoptată la …,

               Pentru Consiliul de asociere

               Președintele

         (1)  JO L 261, 30.8.2014, p. 4.

         ANEXĂ

            LISTA SUBCOMITETELOR

                     1.

                     Subcomitetul pentru libertate, securitate și justiție;

                     2.

                     Subcomitetul pentru cooperare economică și în alte sectoare.

      PROIECT DE
      DECIZIE NR. 3/2014 A CONSILIULUI DE ASOCIERE UE-GEORGIA
      din …
      privind delegarea anumitor competențe de către Consiliul de asociere Comitetului de asociere reunit în configurația comerț
      CONSILIUL DE ASOCIERE UE-GEORGIA,
      având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (1) („acordul”), în special articolul 406 alineatul (3) și articolul 408 alineatul (2),
      întrucât:

                  (1)

                  În conformitate cu articolul 431 din acord, anumite părți ale acordului se aplică cu titlu provizoriu de la 1 septembrie 2014.

                  (2)

                  În temeiul articolului 404 alineatul (1) din acord, Consiliul de asociere este răspunzător de supravegherea și monitorizarea aplicării și a punerii în aplicare a acordului.

                  (3)

                  În temeiul articolului 408 alineatul (2) din acord, Consiliul de asociere poate delega Comitetului de asociere oricare din competențele sale, inclusiv competența de a lua decizii cu caracter obligatoriu.

                  (4)

                  În temeiul articolului 408 alineatul (4) din acord, Comitetul de asociere se reunește într-o configurație specifică pentru a aborda toate aspectele legate de titlul IV (Comerț și aspecte legate de comerț) din acord.

                  (5)

                  Pentru a asigura punerea în aplicare fără impedimente și promptă a părții din acord privind zona de liber schimb complex și cuprinzător, Consiliul de asociere ar trebui să delege Comitetului de asociere reunit în configurația comerț, astfel cum este prevăzută la articolul 408 alineatul (4) din acord, competența de a actualiza sau de a modifica anexele la acord care se referă la capitolele 1, 3, 5, 6 și 8 ale titlului IV (Comerț și aspecte legate de comerț) din acord, în măsura în care capitolele respective nu includ dispoziții specifice privind actualizarea sau modificarea anexelor,

            ADOPTĂ PREZENTA DECIZIE:
      Articolul 1
      Prin prezenta decizie Consiliul de asociere deleagă Comitetului de asociere reunit în configurația comerț, astfel cum este prevăzută la articolul 408 alineatul (4) din acord, competența de a actualiza sau de a modifica anexele care se referă la capitolele 1, 3, 5, 6 (anexa XV-C la acord) și 8 ale titlului IV (Comerț și aspecte legate de comerț) din acord, în măsura în care capitolele respective nu includ dispoziții specifice privind actualizarea sau modificarea anexelor respective.
      Articolul 2
      Prezenta decizie intră în vigoare la data adoptării.

         Adoptată la …,

               Pentru Consiliul de asociere

               Președintele

         (1)  JO L 261, 30.8.2014, p. 4.